CELEX: 62017TN0101
Language: da
Date: 2017-02-15 00:00:00
Title: Sag T-101/17: Sag anlagt den 15. februar 2017 — Apple Distribution International mod Kommissionen

18.4.2017   
            
            
               DA
            
            
               Den Europæiske Unions Tidende
            
            
               C 121/39
            
         Sag anlagt den 15. februar 2017 — Apple Distribution International mod Kommissionen
   (Sag T-101/17)
   (2017/C 121/58)
   Processprog: engelsk
   
      Parter
   
   
      Sagsøger: Apple Distribution International (Cork, Irland) (ved advokaterne S. Schwiddessen, H. Lutz, N. Niejahr og A. Patsa)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse (EU) 2016/2042 af 1. september 2016 annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende vedrører en tilsidesættelse af direktivet om audiovisuelle medietjenester
               
                           —
                        
                        
                           For det første har Europa-Kommissionen tilsidesat artikel 2, stk. 1, artikel 2, stk. 2, og artikel 3, i direktivet om audiovisuelle medietjenester ved at finde, at oprindelseslandsprincippet ikke finder anvendelse på filmafgiften. For det andet har Europa-Kommissionen tilsidesat artikel 13, stk. 1, i direktivet om audiovisuelle medietjenester ved at finde, at denne artikel gør det muligt for medlemsstater at opkræve finansielle bidrag til promovering af europæiske værker af video on demand-udbydere, der er etableret i andre medlemsstater.
                        
                     
         
               2.
            
            
               Andet anbringende vedrører en tilsidesættelse af artikel 110 TEUF
               
                           —
                        
                        
                           Europa-Kommissionen har tilsidesat artikel 110 TEUF ved at finde, at opkrævningen af en filmafgift af video on demand-udbydere, der er etableret i andre medlemsstater, ikke udgør forskelsbehandling.
                        
                     
         
               3.
            
            
               Tredje anbringende vedrører en tilsidesættelse af artikel 56 TEUF
               
                           —
                        
                        
                           Europa-Kommissionen har undladt at foretage en undersøgelse af, om opkrævningen af en filmafgift af video on demand-udbydere, der er etableret i andre medlemsstater, er i strid med artikel 56 TEUF.
                        
                     
         
               4.
            
            
               Fjerde anbringende vedrører en tilsidesættelse af direktiv 98/34/EF
               
                           —
                        
                        
                           Europa-Kommissionen har undladt at foretage en undersøgelse af, om opkrævningen af en filmafgift af video on demand-udbydere, der er etableret i andre medlemsstater, krævede notifikation i henhold til direktiv 98/34/EF.